**Sprememba - podaljšanje razpisnega roka za javni razpis za izbor večletnih kulturnih projektov, ki jih bo na področjih umetnosti v letih 2022-2025 sofinancirala Republika Slovenija iz proračuna, namenjenega za kulturo (oznaka JPR-VP-22-25)**

V Javnem razpisu za izbor večletnih kulturnih projektov, ki jih bo na področjih umetnosti v letih 2022-2025 sofinancirala Republika Slovenija iz proračuna, namenjenega za kulturo (oznaka JPR-VP-22-25), ki je bil najavljen v Uradnem listu št. 194/21 in objavljen na spletni strani Ministrstva za kulturo dne 10.12.2021

se v 15. točki točke 6.1.1. (Splošni pogoji) popravi datum in se tako glasi:

1. da imajo po stanju na katerikoli dan v času razpisnega roka od 10. 12. 2021 do 21. 1. 2022 poravnane vse zapadle davke in druge obvezne dajatve v Republiki Sloveniji (dokazilo: Potrdilo o plačanih davkih in drugih obveznih dajatvah na katerikoli dan v času razpisnega roka od 10. 12. 2021 do 21. 1. 2022, ki ga prijavitelj pridobi pri Finančni upravi Republike Slovenije; ali podpisano pooblastilo, da lahko Ministrstvo pridobi te podatke)

se v 19. točki točke 6.2. (Pogoji za sodelovanje na razpisu na razpisnem področju »2-letni projekti« v projektnem sklopu »Avtorski opus«)**:**

1. da imajo po stanju na katerikoli dan v času razpisnega roka od 10. 12. 2021 do 21. 1. 2022 poravnane vse zapadle davke in druge obvezne dajatve v Republiki Sloveniji (dokazilo: Potrdilo o plačanih davkih in drugih obveznih dajatvah na katerikoli dan v času razpisnega roka od 10. 12. 2021 do 21. 1. 2022, ki ga prijavitelj pridobi pri Finančni upravi Republike Slovenije; ali podpisano pooblastilo, da lahko Ministrstvo pridobi te podatke),

se v 13. točki popravi datum zaključka razpisa in se tako glasi:

Razpis se začne **10.12.2021** in se zaključi **21. 1. 2022**.

V tretjem odstavku 15. točke se popravi datum in se tako glasi:

Vloga mora biti v poslovnem času Ministrstva predložena glavni pisarni na naslov: **Ministrstvo za kulturo RS, Maistrova 10, 1000 Ljubljana**, najkasneje do **21. 1. 2022**, oz. najkasneje ta dan oddana na pošti kot priporočena pošiljka na naslov: **Ministrstvo za kulturo RS, Maistrova 10, 1000 Ljubljana**. Pošiljka mora biti poslana **v zaprti kuverti z izpisom na prednji strani:** NE ODPIRAJ - PRIJAVA NA RAZPIS z oznako JPR-VP-22-25, z navedbo razpisnega področja (»4-LETNI PROJEKT« ali »2-LETNI PROJEKT«), razpisnega podpodročja (npr. UPRIZORITVENE UMETNOSTI) in projektnega sklopa (npr. Mednarodni festivali in predstavitvene platforme). **Na hrbtni strani** ovitka mora biti navedba prijavitelja: uradni naziv in naslov (sedež) oziroma v primeru, ko je prijavitelj fizična oseba, ime in priimek ter naslov.

V prvem odstavki 16. Točke se popravi datum in se tako glasi:

Za **prepozno** se šteje vloga (oziroma dopolnitev ali sprememba), ki ni bila oddana priporočeno na pošto do vključno 21. 1. 2022 oz. do tega dne ni bila v poslovnem času Ministrstva predložena glavni pisarni ministrstva, Maistrova 10, 1000 Ljubljana.

V prvem odstavku 17. točke se popravi datum in se tako glasi:

Ministrstvo bo prijavitelje o izidih razpisa obvestilo najkasneje v dveh mesecih po zaključku odpiranja vlog, ki se bo pričelo 26. 1. 2022. Ministrstvo bo izbralo predloge za sofinanciranje kulturnih projektov po postopku, kot ga določa Pravilnik o izvedbi javnega poziva in javnega razpisa za izbiro kulturnih programov in kulturnih projektov, in največ do vrednosti, določenih z državnim proračunom.

dr. Vasko Simoniti

minister